google/wiki40b huggingface dataset:
Cíbik stepný

Výskyt a stav na Slovensku

Cíbik stepný je zriedkavým hosťom. V 20. storočí bol zaznamenaný v máji v roku 1962 pri Ľuboticiach a v júli 1971 na Zemplínskej šírave. V rokoch mapovania 1980 - 1999 bolo iba jedno pozorovanie koncom apríla 1995 pri Šebastovciach. Je to súčasne aj posledné známe pozorovanie zo Slovenska. V zozname vzácnych ornitologických pozorovaní podliehajúcich hláseniu Faunistickej komisii ani v zozname vzácnych a zriedkavých druhov vtákov databázového systému Birding Slovakia nie sú žiadne novšie záznamy. Po roku 2000 sa zmenilo aj zaradenie druhu podľa IUCN, od roku 2004 je zaradený medzi kriticky ohrozené druhy.
Jan Nedvěd

Osobný život

Jan Nedvěd má okrem brata Františka i sestru Ludmilu. Jeho syn Jan Nedvěd ml., synovci František Nedvěd ml. a Vojtěch Nedvěd aj bývalá (tretia) manželka Hana Nedvědová sú taktiež hudobníci. Je štvrtýkrát ženatý, z prvého manželstva má dcéru Moniku, z druhého dcéru Alenu a syna Jana, z tretieho synov Jakuba a Václava.
Martigné-sur-Mayenne

Poloha

Obec má rozlohu 31,61 km². Najvyšší bod je položený 165 m n. m. a najnižší bod 72 m n. m.

Obyvateľstvo

Počet obyvateľov obce je 1 629 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pythodóros z Téb

Pythodóros (starogr. Πυθόδωρος) bol starogrécky sochár.
Sochár Pythodóros pochádzal z boiótskych Téb. Doba tvorby tohto umelca nie je známa. Zo starovekých autorov nám správu o jeho sochárskom diele zaznamenal jedine grécky cestovateľ Pausanias vo svojej sprievodcovskej príručke po Grécku: „Koróneia poskytla ako pozoruhodnosť oltár Herma Ochrancu stád (Epimélios) na námestí a oltár Vetrov (Anenoi). O niečo nižšie je vybudovaný chrám Héry so starobylou sochou, dielom to tébskeho Pythodóra. V ruke nesie Seirény.“ Z Koróneie sa zachovali neveľké zrúcaniny 2 km od dnešnej obce Hagios Georgios.
Georg Lippold, nemecký klasický archeológ a filológ, datuje Pythodórovu tvorbu na základe ikonografických znakov jeho sochy do obdobia rokov 550. až 480 pred Kr.
Mekbuda

Mekbuda alebo Zeta Geminorum (ζ Gem/ζ Geminorum) je hviezda v súhvezdí Blíženci. Jej meno znamená „zatiahnutá laba“. Nezvyčajné pomenovanie súvisí s pôvodným veľkým súhvezdím Asad, Lev, ktoré sa tu kedysi rozprestieralo.
So svojím sprievodcom, ktorého jasnosť sa udáva v rozsahu od siedmej do desiatej magnitúdy tvorí optickú dvojhviezdu. Sprievodca sa nachádza vo vzdialenosti 94“. Hlavná zložka je zároveň aj premenná hviezda, typická cefeida (jedna z najľahšie pozorovateľných), 3 000-krát svietivejšia než Slnko. Jasnosť tohto žltého obra sa mení od 3,7 do 4,1 (3,6 – 4,2) mag. v perióde 10,15 dňa. Perióda sa skracuje rýchlosťou približne 3 sekundy za rok.
Tatabánsky okres

Tatabánsky okres (maď. Tatabányai járás) je okres v severnom Maďarsku v župe Komárom-Esztergom. Jeho správnym centrom je mesto Tatabánya.
Saint-Martin-d’Hères

Poloha

Obec má rozlohu 9,26 km². Najvyšší bod je položený 610 m n. m. a najnižší bod 206 m n. m.

Obyvateľstvo

Počet obyvateľov obce je 35 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fieseler Fi 103

Fieseler Fi 103 viac známa pod označením V-1 (Vergeltungswaffe – odvetná zbraň) bola neriadená strela s plochou dráhou letu, používaná cez druhú svetovú vojnu nacistickým Nemeckom. Bola to prvá hromadne používaná strela svojho druhu a konštrukcie na svete (pokusné strely podobného typu existovali už počas 1. svetovej vojny).

Vznik a vývoj

V máji 1942 nemeckí inžinieri firmy Fiesler začali pracovať na projekte a 24. decembra 1942 tak mohol vzlietnuť prvý prototyp. Bol to malý stredoplošník s trupom cigarovitého tvaru s celokovovou konštrukciou, v ktorom sa nachádzalo jeho samonavádzacie vybavenie a výbušnina. Nad trupom bol umiestnený náporový prúdový motor dlhý 3,6 m. Krídla mali jednoduchý pravouhlý tvar a rozpätie 4,87 m. Neskoršie verzie mali väčšie celodrevené krídla. Chvostové plochy mali klasické usporiadanie.
Strela pôvodne štartovala z 55 m dlhého koľajnicového katapultu, ktorý jej udelil rýchlosť 320 km/h. Vo vodorovnom lete sa strela pohybovala rýchlosťou okolo 540 – 565 km/h. Letová hladina sa zväčša pohybovala od 300 – 2 000 m, k cieľu strela letela bez manévrovania. Keď strela prekonala vzdialenosť, ktorá ju delila od cieľa systém automaticky uzavrel prívod paliva, vysunul brzdné štíty a spôsobil pád strely. Preletená vzdialenosť sa merala pomocou malej vrtule v prednej časti strely. Bojová hlavica mala hmotnosť 820 – 845 kg mohla byť aktivovaná tromi rôznymi druhmi zapaľovačov.
Sériová výroba začala v marci 1944. V septembri roku 1944 vznikla cvičná jednotka pre pilotované V-1, určená k samovražedným útokom, ale projekt bol už v októbri zrušený. Pilotovaná verzia Fi 103 vznikla úpravou vnútorných priestorov strely, hlavne znížením kapacity pohonných látok a odstránením riadiacich mechanizmov, namiesto ktorých bola inštalovaná jednoduchá pilotná kabína so základnými prístrojmi. Pri útoku mal pilot po navedení strely a zablokovaní riadiacich plôch vyskočiť padákom a pokúsiť sa uniknúť späť do vlasti. Únik zo stroja so zapnutým motorom priamo pri kabíne by však bol životu nebezpečný. Pre výcvik posádok pilotovaných verzií Fi 103 existovala i vlečená, klzáková verzia bez motoru s dvomi kabínami.

Nasadenie

K prvému nasadeniu došlo v júli 1944, keď bola prvá strela vypálená na Londýn. Do konca marca 1945 bolo vypustených viac než 20 000 striel V-1, z ktorých takmer 10 000 mierilo na Spojené kráľovstvo. Svoj cieľ zasiahlo okolo 2 500, zvyšok bol zničený alebo nezasiahol cieľ. Okolo 8 000 striel V-1 bolo vypálených na Antverpy, Brusel a Liège.
Kvôli útokom striel V-1 držalo RAF do konca vojny silné stíhacie jednotky, ktorých úlohou bolo stíhať a ničiť tieto rakety. Medzi iným to boli aj v tej dobe jediné jednotky vyzbrojené strojmi Gloster Meteor.
Avernes

Poloha

Obec má rozlohu 12,47 km². Najvyšší bod je položený 201 m n. m. a najnižší bod 82 m n. m.

Obyvateľstvo

Počet obyvateľov obce je 809 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moltifao

Poloha

Obec má rozlohu 55,19 km². Najvyšší bod je položený 2 064 m n. m. a najnižší bod 200 m n. m.

Obyvateľstvo

Počet obyvateľov obce je 761 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kornej Ivanovič Čukovskij

Život

Narodil sa v Petrohrade ako Nikolaj Vasilievič Kornejčukov. Bol potomok bohatého židovského občana Emmanuila Solomonoviča Levensona a slúžky ukrajinského pôvodu Jekateriny Osipovny Kornejčukovej. Z tohto vzťahu pochádzala aj jeho staršia sestra Marija. Krátko po jeho narodení a asi troch rokoch ich spoločného života však jeho otec opustil svoju neoficiálnu rodinu, vzal si ženu z vyššej spoločnosti a odišiel do Baku, kde podnikal.
Detstvo strávil v skromných pomeroch v Odese a Nikolajeve. V Odese navštevoval jedno z miestnych gymnázií. Jeho spolužiakom a kamarátom zo školy bol aj neskôr významný spisovateľ a cestovateľ Boris Žitkov. Štúdium na gymnáziu však nedokončil, podľa vlastnej biografie ho údajne vylúčili pre jeho neprivilegovaný (nemanželský) pôvod.
Od začiatku svojej literárnej kariéry používal Kornejčukov pseudonym Kornej Čukovskij, ku ktorému si neskôr pripojil fiktívne otcovské meno Ivanovič. Po revolúcii prijal svoj pseudonym Kornej Ivanovič Čukovskij za svoje občianske meno.
Od roku 1901 pracoval pre odeské noviny Odesskije Novosti. V rokoch 1903 – 1905 sa sám naučil po anglicky a začal pracovať ako korešpondent odeských novín v Londýne. Veľa času tu trávil štúdiom britskej a americkej literatúry. V roku 1904 sa vrátil do Odesy a usadil sa tu so svojou rodinou na ulici Bazarnaja č. 2. Zúčastnil sa ruskej revolúcie v roku 1905.
Do roku 1918 sa venoval literárnej kritike, stal sa napríklad jedným z najuznávanejších odborníkov na Nekrasovove diela. Prekladal tiež anglických a amerických autorov. Po revolúcii a nástupe boľševikov sa preorientoval na bezpečnejšiu tvorbu pre deti, ktorou dosiahol svoje najväčšie úspechy.
Hmatník

Hmatník je časť gitary a všetkých strunových a sláčikových nástrojov, nad ktorou sú natiahnuté struny. Má pozdĺžny tvar, naspodu zaoblený, navrchu plochý alebo mierne zaoblený.

Vzhľad a funkcia

U gitary a iných strunových nástrojoch (s výnimkou huslí, viol, violončiel a niektorých exotických nástrojov) sú na vrchnej strane upevnené pražce. Ich vzdialenosť je určená tak, aby posunutie prsta hráča o jeden pražec (resp. medzipražcové pole na hmatníku) vyššie (smerom k telu gitary, prakticky je to smer šikmo dolu) skrátilo aktívnu dĺžku struny (vzdialenosť od pražca, o ktorý je struna opretá, po kobylku gitary o dvanástu odmocninu z dvoch – zvýšenie o poltón).
Kvalita hmatníka je jeden z najdôležitejších parametrov kvality všetkých strunových nástrojov, napr. u gitary, spôsobuje krivý hmatník nepríjemné „drnčanie“ strún o vyššie pražce a nepresne osadené pražce spôsobujú rozladené znenie gitary, hoci by aj bola v základnej polohe správne naladená.
Theofylaktos Simokattes

Theofylaktos Simokattes, niekedy prepisované aj skrátene ako Theofylakt, či ako Simokattés (gr. Θεοφύλακτος Σιμοκάτ(τ)ης, lat. Theophylactus Simocatta; * 580, Alexandria, byzantský Egypt – † asi 630) bol byzantský historik a básnik. V mladosti vyštudoval právo v Konštantínopole, kde sa dostal do povedomia patriarchu Sergia, vďaka ktorému získal viacero vyšších úradov. Jeho dielo do latinčiny na začiatku 16. storočia preložil Mikuláš Kopernik. Simokattes bývava označovaný aj ako posledný historik píšuci v antickom historiografickom duchu.
Antropický

Antropický je zameraný, zameriavajúci sa, orientovaný na človeka, uprednostňujúci ho, zdôrazňujúci ľudskú dimenziu.
Štôlňa Bartolomej (Banská Štiavnica)

Štôlňa Bartolomej je banská štôlňa pri Banskej Štiavnici. Je súčasťou Slovenského banského múzea, ktoré vzniklo v roku 1964. Povrchová výstavba múzea začala v roku 1965 pretváraním banského areálu šachty Ondrej a štôlne Bartolomej. Šachtu Ondrej začali otvárať v roku 1967. Prvá časť povrchovej a podzemnej expozície bola sprístupnená verejnosti v roku 1974.  
V súčasnosti používané označenie celého komplexu (povrchová aj hlbinná expozícia) je Banské múzeum v prírode (banský skanzen). Povrchová expozícia predstavuje banské budovy a zariadenia z rôznych oblastí Slovenska (napr. Kachelmanov vodnostĺpcový ťažný stroj, priemiestnený zo šachty Lill v Hodruši), náučnú geologickú expozíciu, expozíciu lomového dobývania a banských strojov. Najväčším lákadlom je fáranie do štôlne Bartolomej v baníckom plášti, s prilbou a s lampášom. Prehliadka trvá asi 90 až 100 minút. Miesto je 2 km od Banskej Štiavnice smerom na Štiavnické Bane.
Autreville (Aisne)

Poloha

Autreville má rozlohu 3,55 km². Najvyšší bod je položený 68 m n. m. a najnižší bod 42 m n. m.

Obyvateľstvo

Autreville má 837 obyvateľov (2009).
Graf vývoja obyvateľstva:
Zdroje: INSEE
Adamsia

Adamsia (lat. Adamsia) je rod morských sasaniek. Adamsie sa živia planktónom alebo drobnými rybami. Vyskytujú sa v Atlantickom oceáne, niektoré druhy i v Stredozemnom mori.
Bosc-Mesnil

Poloha

Obec má rozlohu 9,37 km². Najvyšší bod je položený 230 m n. m. a najnižší bod 139 m n. m.

Obyvateľstvo

Počet obyvateľov obce je 289 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Farkaš

Život

Narodil sa v Ratkovskom Bystrom, vyrastal v susednej obci Ratková. Po ukončení Obchodnej akadémie v Kežmarku (1944) pracoval ako úradník v Muráni a Tornali, svoje herecké nadanie spočiatku uplatňoval v ochotníckych súboroch v týchto dvoch mestách.
V roku 1951 sa stal členom činohry Divadla Jonáša Záborského v Prešove. V prvých rokoch stvárňoval kladné, dramatické postavy, na čo využíval svoj mužný zjav. V polovici 60. rokov začal byť obsadzovaný do menších rolí, postupne sa  začína venovať réžii. V rokoch 1974 – 77 pôsobil ako režisér v Divadle pre deti a mládež v Trnave.
My Life Would Suck Without You

Kompozícia

„My Life Would Suck Without You“ je pop rocková a dance-popová skladba s dĺžkou 3 minúty a 31 sekúnd. Skladba je zložená v bežnom takte v tónine A dur s rýchlosťou 138 úderov za minútu. Clarksonovej vokálny rozsah je od A₃ do E₅. V skladbe sú použité syntetizátory, gitary, bicie a basové gitary.
Vladimir Nikolajevič Kopať

Klubový hokej

Od sezóny 2004/05 pôsobil tri roky v klube Junosť Minsk, v úvode štvrtej prestúpil do CHK Gomeľ.

Reprezentácia

Vladimir Kopať je autorom najpamätnejšieho gólu v histórii bieloruského hokeja, keď vo štvrťfinále ZOH 2002 strelil víťazný gól zápasu švédskemu brankárovi Tommymu Salovi, ktorý si jeho ľahkú strelu takmer od polovice klziska sám zrazil do bránky. Bielorusko na turnaji napokon obsadilo 4. miesto, čo je doposiaľ najväčší úspech.
Existenciál

Existenciál je štruktúra existencie alebo existenciálna štruktúra, ktorá podľa existencializmu vždy a nevyhnutne určuje existenciu. Existenciálmi sú: svetskosť, dejinnosť, telesnosť, spolubytie, sa, bytie k smrti, sexualita, hanblivosť, strach, úzkosť, matie atď. Náuka o existenciáloch patrí k tomu najdôležitejšiemu, čo vytvoril existencializmus.
N Soul tawo

N Soul tawo (kór. N서울타워 angl. N S(e)oul Tower) je komunikačná veža v Soule v Kórejskej republike. Postavená bola v roku 1969 a pre verejnosť otvorená v roku 1980. Jej výška je 236,7 m a vrchol má vo výške 479,7 m nad morom.
Raon-l’Étape

Poloha

Obec má rozlohu 23,71 km². Najvyšší bod je položený 610 m n. m. a najnižší bod 279 m n. m.

Obyvateľstvo

Počet obyvateľov obce je 6 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rimon-et-Savel

Poloha

Obec má rozlohu 12,31 km². Najvyšší bod je položený 1 339 m n. m. a najnižší bod 360 m n. m.

Obyvateľstvo

Počet obyvateľov obce je 32 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferdinand Čapka

Štúdium

Narodil sa 15. augusta 1905 vo Viedni v rodine významného občana mesta, majstra stolárskeho cechu. Po štúdiu na umeleckopriemyselnej škole navštevuje v roku 1930 viedenskú Akadémiu výtvarných umení u Petra Behrensa. Štúdium dokončil v roku 1935 na Akadémii výtvarných umení v Prahe. Svoj prvý projekt, kino v Novom Jičíne realizoval už v roku 1933 spolu s L. Kammelom. Do Žiliny pozval Čapku už v polovici tridsiatych rokov architekt Michal Maximilián Scheer, ktorý sa v tom čase podobne ako Peter Behrens zúčastnil súťaže na žilinskú synagógu. Na víťaznom Behrensovom návrhu sa výrazne podielal samotný Ferdinand Čapka ako študent.

Dielo

Už od začiatku tridsiatych rokov zapojil do prúdu architektonickej moderny. Vo svojej tvorbe vychádzal z funkcionalizmu, ktorý uplatňoval hlavne v mestskom prostredí. V spolupráci s F. Bednárikom v rokoch 1933 – 38 vznikli diela, z ktorých väčšinu tvorili víťazné návrhy z architektonických súťaží. Boli to, napríklad škola v Banskej Štiavnici (1934), notársky internát a obytné domy v Banskej Bystrici (1935), železničná stanica v Žiline (1937). Pozoruhodná je administratívna budova elektrární v Žiline (1940), ktorá pripomína najlepšie diela nemeckého expresionistu Ericha Mendelsohna. So spolupráce s Bednárikom pochádza aj hotel na Donovaloch (1936) alebo riaditeľstvo poštovej sporiteľne v Bratislave (1938). V ďalšom období spolupracoval s M. Scheerom. K najvýznamnejším stavbám z tohto obdobia patrí tržnica v Žiline z roku 1941 (spolupráca M. Šesták) a taktiež obchodná škola a gymnázium v Prešove z rokov 1941 – 1942. Až do roku 1948 pracoval samostatne. V štyridsiatych rokoch sa sústredil na stavby horského charakteru, kde v prevažnej miere používal miestne materiáli, ako drevo a kameň. Charakteristické je citlivé zakomponovanie diela do prírodného prostredia. Od roku 1948 bol architekt Čapka zamestnaný v žilinskom Stavoprojekte, kde tvorivo pôsobil až do odchodu na dôchodok v roku 1980. Tu sa spolu s L. Bauerom zapojil aj do tvorby novej urbanistickej koncepcie mesta. Pri návrhu sídelného útvaru Hliny I – IV v Žiline (1957) dosiahol prijateľnú väzbu historického jadra Žiliny s novou zástavbou formou tvorby nových priestorov – nám. Ľ. Štúra a polyfunkčnej zástavby žilinského bulváru, ktorý možno právom považovať za najvydarenejší urbanistický počin 50. rokov 20. Storočia. V šesťdesiatych rokoch vznikli ďalšie hodnotné diela ako hotel Boboty vo Vrátnej, chata na Popradskom plese (s Bauerom), Dom odborov v Žiline (s Řepom), hotel v Komárne. Z posledných Čapkových konceptov sa realizovali banky VÚB Žilina (1979) a VÚB Čadca (1984). V roku 1975 udelili architektovi Čapkovi cenu Dušana Jurkoviča za súborné dielo.
Lano (Haute-Corse)

Poloha

Obec má rozlohu 8,15 km². Najvyšší bod je položený 1 335 m n. m. a najnižší bod 414 m n. m.

Obyvateľstvo

Počet obyvateľov obce je 23 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tottenham Court Road (stanica metra)

História

Stanicu otvorili 30. júla 1900 ako súčasť Central London Railway (dnešná Central Line). Od tohto dňa až do 24. septembra 1933 nasludúca zástavka v smere na východ niesla meno British Museum. Táto bola uzavretá a ďalšou stanicou v tomto smere sa stala Holborn. Nástupištiaa pod Oxford Street, na západ od križovatky s Tottenham Court Road, boli pôvodne spojené s vestibulom pomocou výťahov. Tie v roku 1933 nahradili eskalátory a opustené výťahové šachty boli prerobené na ventilačné šachty. V roku 1938 uviedli na stanici do prevádzky chladiace zariadenie, v roku 1949 bolo vyradené. Pôvodná staničná budova na Oxfrod Street je dielom architekta Harryho Bell Measuresa, ktorý bol zodpovedný aj za ostatné stanice Central London Railway. Z pôvodnej budovy sa zachovali už iba zvyšky.
Spoločnosť Charing Cross, Euston & Hampstead Railway (dnes súčasť Northern Line) otvorila svoju stanicu pod názvom „Oxford Circus“ 22. júna 1907. Obe stanice boli prepojené až po vyše roku, 3. septembra 1908 pod spoločným názvom „Tottenham Court Road“. Nasledujúca stanica na Nortnern Line zmenila svoj názov z „Tottenham Court Road“ na „Goodge Street“ aby sa predišlo zmätkom.
Pôvodný vestibul stanice sa nachádzal na juhovýchodnom rohu križovatky Oxford Street a Charing Cross Road a pôvodné výťahové šachty a únikové východy ostali zachovalé. Únikové schodisko sa často využíva ako prístupová cesta na nástupištia Northern Line, v snahe ohľahčiť preľudnené eskalátory.
Mâcon (mesto)

Poloha

Mesto má rozlohu 27,04 km². Najvyšší bod je položený 347 m n. m. a najnižší bod 167 m n. m.
Je situované na západnom brehu rieky Saôna medzi oblasťami La Bresse na východe a Beaujolais na juhu. Je to najväčšie centrum v kraji Burgundsko postavené v románskom štýle s južným koloritom. Nachádza sa 40 km od Bourg-en-Bresse (prefektúra departmentu Ain), 65 km od Lyonu a 400 km od Paríža.
Mâcon je obkolesený 5 000 ha vinohradov, ktoré vyprodukujú 49 mil. fliaš vína, z ktorých najslávnejšie značky sú „Saint-Véran“ a „Pouilly-Fuissé“.

Dejiny

Mestská aglomerácia bola založená na bývalom keltskom oppide založenom bezpochyby na začiatku 1. storočia pred Kr. pod menom „Matisco“. Mesto sa rýchlo rozvíjalo v 1. – 2. storočí. Počas 4. storočia mesto vybudovalo svoje hradby.
V stredoveku bolo centrom grófstva podriadeného Burgundskému vojvodstvu. Tu sa Karol IX. zastavil po ceste zo Chalonu v Mâcone, bolo to 3. júna 1564, sprevádzaný dvorom a bratom vojvodom z Anjou, Henrichom Navarrským a kardinálmi. 
V roku 1790 sa mesto stalo centrom nového departmentu Saône-et-Loire.
V roku 1814 bola v meste invázia rakúskej armády, neskôr bolo dvakrát oslobodené francúzskou armádou, nakoniec definitívne okupované až do pádu cisárstva. Po návrate Napoleona I. a obdobia „Sto dní“  bolo opäť dobyté Rakúšanmi.

Obyvateľstvo

Počet obyvateľov je 33 730 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Cours-de-Pile

Poloha

Obec má rozlohu 10,81 km². Najvyšší bod je položený 101 m n. m. a najnižší bod 17 m n. m.

Obyvateľstvo

Počet obyvateľov obce je 1 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HK Medokýš Turčianske Teplice

História

V roku 1989 vznikol klub Medokýš Ľadoveň Martin, začal hrávať v Krajských Majstrovstvách, ktoré v sezóne 1989/90 v skupine stred aj vyhral. V roku 1991 sa klub presťahoval do Turčianských Teplíc, kde bola postavená nová umelá ľadová plocha. Od sezóny 2007/08 do sezóny 2010/2011 mali Turčianske Teplice zastúpenie tímov vo všetkých vekových kategóriach. Pred sezónou 2011/2012 sa A-tím neprihlásil do tretej najvyššej súťaže.
Jirko Malchárek

Život

Jeho prvá manželka Aneta zahynula v apríli 2003 pri dopravnej nehode (v tom čase boli v rozvodovom konaní), stará sa o ich spoločného syna Christiána.

Športová kariéra

Jedenásť rokov bol reprezentantom Slovenska v automobilovom športe. Je spoluzakladateľom a prezidentom Občianskeho združenia za bezpečnosť cestnej premávky (BECEP) a Občianskeho združenia Športom proti drogám. Je čestným prezidentom klubu F1 Slovensko.
Kjúšu

Kjúšu (slovenský normovaný názov) alebo Kjúšú (jap. 九州 – Kjúšú) je tretí najväčší japonský ostrov a súčasne najjužnejší a najzápadnejší ostrov z hlavných štyroch ostrovov Japonska a tradičný japonský región. Považuje sa za rodisko japonskej civilizácie.
Auberville-la-Campagne

Poloha

Obec má rozlohu 4,78 km². Najvyšší bod je položený 154 m n. m. a najnižší bod 103 m n. m.

Obyvateľstvo

Počet obyvateľov obce je 619 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Denting

Poloha

Obec má rozlohu 9,67 km². Najvyšší bod je položený 384 m n. m. a najnižší bod 230 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nekróza

Nekróza (lat.necrosis) je patologicko-anatomický pojem, ktorý označuje odumretú oblasť tkaniva s reakciou okolitého živého tkaniva. Bunka alebo bunky pri nekróze na rozdiel od apoptózy zanikajú "násilne", poškodením plazmatickej membrány. To má za následok edém, enzymatické poškodenie a nekontrolovaný rozpad bunky, s možnou indukciou nekrózy i ďalších okolitých buniek a následným vznikom zápalovej reakcie.
Visions of Atlantis

Visions of Atlantis (niekedy VoA) je symfonická power metalová skupina pochádzajúca zo Štajerska, založená v roku 2000.
Pôvodné zloženie: Werner Fiedler (gitara), Mike Koren (basgitara), Christian Stani (vokály), Chris Kamper (klávesy), Nicole Bogner (vokály) a Thomas Caser (bicie). Inšpirácia prišla zo symfonickej power metalovej skupiny Nightwish a z mýtov o Atlantíde.
Saint-Martin-d’Hardinghem

Poloha

Obec má rozlohu 6,68 km². Najvyšší bod je položený 163 m n. m. a najnižší bod 67 m n. m.

Obyvateľstvo

Počet obyvateľov obce je 306 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-André-du-Bois

Poloha

Obec má rozlohu 10 km². Najvyšší bod je položený 117 m n. m. a najnižší bod 33 m n. m.

Obyvateľstvo

Počet obyvateľov obce je 412 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Parres-aux-Tertres

Poloha

Obec má rozlohu 11,82 km². Najvyšší bod je položený 132 m n. m. a najnižší bod 103 m n. m.

Obyvateľstvo

Počet obyvateľov obce je 2851 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arthenac

Poloha

Obec má rozlohu 12,66 km². Najvyšší bod je položený 111 m n. m. a najnižší bod 43 m n. m.

Obyvateľstvo

Počet obyvateľov obce je 332 (2011).
Nasledujúci graf zobrazuje vývoj počtu obyvateľov v obci.
Zdroje: INSEE